會嚴武節度劍南，往依焉。遂流落劍南，嚴武表為參謀，檢校工部員外郎，世因而稱之曰「杜工部」。武以世舊，待甫甚善，親人其家。武卒，崔旴等亂，甫往來梓、夔閒。大曆中南遊，出瞿唐，下江陵，泝沅、湘以登衡山，因客耒陽。游嶽祠，大水遽至，涉旬不得食，縣令具舟迎之，乃得還。大曆五年，令嘗饋牛炙白酒，一夕大醉而卒，年五十九。